Ժերար Կրավչիկ

**Ժերար Կրավչիկ** ( . ), լեհական ծագումով ֆրանսիացի կինոռեժիսոր։ 2016 թվականին ֆրանսիական կառավարության կողմից պարգևատրվել է Արվեստների և գրականության շքանշանով։

## Կենսագրություն
Ծնվել է 1953 թվականի մայիսի 17-ին Ֆրանսիայում։ Փարիզ - 9 համալսարանում սովորել է տնտեսագիտություն և առևտրի հիմունքներ, ստացել մագիստրոսի աստիճան, այնուհետև ավարտել է Փարիզի հայտնի կինոդպրոցը՝ IDHEC-ը, որտեղ մասնագիտացել է ռեժիսուրայի և լուսանկարչության մեջ։ Ժերար Կրավչիկի դեբյուտը կինոյում եղել է «Le Concept subtil» կարճամետրաժ ֆիլմը, որն արժանացել է 8 տարբեր մրցանակների, այդ թվում՝ Մոնրեալի կինոփառատոնի գլխավոր մրցանակին, ինչպես նաև առաջադրվել է հեղինակավոր Սեզար մրցանակի։ Դրան հաջորդել են «Մորենո ցուլը» ( 1983 ) և «Գիշերային սպանություն» (1984) կարճամետրաժ ֆիլմերը, որոնք նույնպես ջերմ ընդունելության են արժանացել, մրցանակների առաջադրվել։ 1986 թվականին նա նկարահանել է իր առաջին լիամետրաժ ֆիլմը՝ «Ես ատում եմ դերասաններին», որի համար առաջադրվել է «Սեզար»-ի և Միշել Օդիարի անվան մրցանակի։

Այնուհետև համագործակցել է հեռուստատեսության հետ։ 1997 թվականին նրա «Հերոսուհիները» ֆիլմը ցուցադրվել է Վենետիկի կինոփառատոնում, 1998 թվականին Կրավչիկը մասնակցել է «Տաքսի» ֆիլմի ստեղծմանը, միաժամանակ գովազդային տեսահոլովակներ նկարահանել Danone, Mobil, France Telecom և այլ հայտնի ընկերությունների համար։ «Ժաննա դ՛Արկ» (1999) ֆիլմի նկարահանման ընթացքում Ժերար Կրավչիկը Լյուկ Բեսոնի երկրորդ ռեժիսորն էր։ Հետագայում վերջինս, որպես պրոդյուսեր, նրան հրավիրեց բեմադրելու «Տաքսի 2» (2000), «Վասաբի» (2001), « Տաքսի 3» (2003) և «Տաքսի-4» (2007 թ.) ֆիլմերը։ 2003 թվականին նույն զույգը՝ պրոդյուսեր Լյուկ Բեսոնը և բեմադրող ռեժիսոր Ժերար Կրավչիկը, թողարկեց Ֆանֆան Տյուլպան /« Fanfan Tulip » ֆիլմի ռիմեյքը։ Այս տարբերակում գլխավոր դերերը կատարել են Վենսան Պերեսը և Պենելոպա Կրուսը։

## Քաղաքացիական դիրքորոշումը
Ժերար Կրավչիկը 2018 թվականին միացել է Ֆրանսիայի ռեժիսորների կոչին՝ հաջակցություն Ռուսաստանում բանտարկված ուկրաինացի ռեժիսոր Օլեգ Սենցովի

## Ռեժիսոր

## Սցենարիստ
* 2005 Մեր խենթ կյանքը / La vie est a nous!
* 1997 Հերոսուհիներ / Heroines
* 1993 Մի կնոջ մրցանակը /Le prix d'une femme (հեռուստատեսային)
* 1991 Գիշերային սպանություն (հեռուստատեսային) 
* 1988 Melies 88. La providence de Notre-Dame des flots (հեռուստատեսային)
* 1987 Ամառվա վերջը / L'ete en pente douce
* 1986 Ես ատում եմ դերասաններին / Je hais les acteurs
* 1982 Տորո Մորենո

## Մրցանակներ և անվանակարգեր
* Սեզար, 1982 (7-րդ արարողություն)։ Անվանակարգեր. Լավագույն կարճամետրաժ գեղարվեստական ֆիլմ («Concept subtil, Le»/ Նուրբ գաղափար)
* Սեզար, 1984 (9-րդ արարողություն)։ Անվանակարգեր. Լավագույն կարճամետրաժ գեղարվեստական ֆիլմ («Տորո Մորենո»)
* Սեզար, 1985 (10-րդ արարողություն) . Անվանակարգեր. Լավագույն կարճամետրաժ գեղարվեստական ֆիլմ («Գիշերային սպանություն»)
* Սեզար, 1987 (12-րդ արարողություն) . Անվանակարգեր. Լավագույն դեբյուտային լիամետրաժ ֆիլմ («Ես ատում եմ դերասաններին»)

## Ծանոթագրություններ

## Արտաքին հղումներ
* 

Կատեգորիա:1953 ծնունդներ
Կատեգորիա:20-րդ դարի կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բնօրինակում անաղբյուր հոդվածներ
Կատեգորիա:Կինոռեժիսորներ այբբենական կարգով
Կատեգորիա:Մայիսի 17 ծնունդներ
Կատեգորիա:Փարիզ քաղաքում ծնվածներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ